**A 66. sorszámú Gyártásvezető megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 53 213 03

1.2. Szakképesítés-ráépülés megnevezése: Gyártásvezető

1.3. Iskolai rendszerű szakképzésben a szakképzési évfolyamok száma: *–*

1.4. Iskolarendszeren kívüli szakképzésben az óraszám: 640 - 960

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: *–*

2.1.2. Bemeneti kompetenciák: *–*

2.2. Szakmai előképzettség: 52 213 01 Mozgóképgyártó

2.3. Előírt gyakorlat: -

2.4. Egészségügyi alkalmassági követelmények: *–*

2.5. Pályaalkalmassági követelmények: szükségesek

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: *–*

2.9. Az iskolai rendszerű képzésben az összefüggő szakmai gyakorlat időtartama: *–*

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
|  | 3.1.2. | 3715 | Kiegészítő filmgyártási és színházi foglalkozású | Gyártásvezető |
|  | 3.1.3. | Felvételvezető |
|  | 3.1.4. | Rendezőasszisztens |

3.2. A szakképesítés-ráépülés munkaterületének rövid leírása:

Adott produkció által igényelt szakmai feladatok kikeresése/kiválogatása az írásos tervezetekből. Logisztikai, technológiai és pénzügyi tervezés; nyilvántartás. A stáb adott munkacsoportjának megszervezése és irányítása – funkciójának és működőképességének ismeretében. Munkavédelmi és biztonsági előírások szigorú betartatása. Feladatok megszervezése, az elvégzett munkák ellenőrzése. A produkcióban kialakult-éleződő belső és külső konfliktusok felismerése és kezelése. Produkcióbarát kapcsolatépítés és -fenntartás.

Gazdasági és logisztikai feladatok. A teljes forgatócsoport működésének előkészítése, megszervezése, motiválása. Stábesemények munkamenetének irányítása, személyek, tárgyak diszpozíciós feladatainak ellátása. Vonatkozó munkaszerződések (színészek, statiszták, szakértők stb.) megkötése. Szükséges engedélyek (pl. közterületi helyszín biztosítása: útlezárás) megszerzése. Eseti (produkciós pénztári) kifizetések. Forgatást követő koordinált utómunkálatok.

A szakképesítés-ráépüléssel rendelkező képes:

– vállalkozási, támogatási, munkatársakkal való munkaszerződések megkötésére

– pályázati anyagok megtervezésére, -írására, menedzselésére

– különféle entitású forgatási engedélyek beszerzésére

– koprodukciós megállapodások nemzetközi legitimitású megkötésére

– szervezési teendők permanens megoldására, egyeztetési, jogi lépések előkészítésére

– diszpozíciós feladatok elintézésére

– limitköltségvetés elkészítésére; reklám- és PR-tevékenység érintőleges „mozgatására”

– külsősökkel való együttműködésre, kapcsolattartásra

– szerződések megkívánta, naponkénti kifizetések biztosítására, ellenőrzésére

– gyártási folyamat valamennyi stációjának irányítására, monitorozására

– logisztikai feladatok megoldására

– forgatást követő utómunkálatok megszervezésére, kontrolljára

– a forgatás gazdasági részének lezárására, teljes elszámolásra

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 52 213 01 | Mozgóképgyártó | szakképesítés |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
|  | 4.2. | **azonosító száma** | **megnevezése** |
|  | 4.3. | 10662-12 | Produkciós munkacsoport vezetése |
|  | 4.4. | 10664-12 | Gyártásvezető tevékenysége |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele

Egy tetszőleges témájú és műfajú filmben a szükséges adott szakmai munka megtervezése, elvégzése és dokumentálása

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés-ráépülés szakmai követelménymoduljainak** | | |
|  | 5.2.2. | **azonosító száma** | **megnevezése** | **a modulzáró vizsga vizsgatevékenysége** |
|  | 5.2.3. | 10662-12 | Produkciós munkacsoport vezetése | írásbeli, interaktív |
|  | 5.2.4. | 10664-12 | Gyártásvezető tevékenysége | írásbeli, gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: A vizsgafilm megbeszélése

A vizsgafeladat ismertetése: A vizsgabizottság tagjai a vizsga-remek értékelése alapján kritikai észrevételeket fogalmaznak meg, és kérdéseket tesznek fel a vizsgázónak, valamint az értékelésnél a vizsgafilmre adott érdemjegyet annak figyelembe vételével erősítik meg vagy korrigálják, hogy a felvetésekre a vizsgázó milyen felkészültséggel és érzékenységgel reagál

A vizsgafeladat időtartama: 15 perc (felkészülési idő nincs)

A vizsgafeladat értékelési súlyaránya: 50%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Összetett szakmai helyzet szóbeli kifejtése, megoldása

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 50%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és Felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  | 6.2. | Számítógép perifériákkal és internetkapcsolattal |
|  | 6.3. | Okos telefon |

**7. EGYEBEK**

7.1. A vizsgabizottságokban való részvételre kijelölt szakmai szervezetek:

Optikai, Akusztikai, Film- és Színháztechnikai Tudományos Egyesület (OPAKFI)

1114 Budapest, Bartók Béla út 15/a.

e-mail: info@opakfi.hu

Tel.: 06 1 783 4781

Magyar Filmművészek Szövetsége

1068 Budapest, Városligeti fasor 38.

Tel.: 06 1 342 4760

E-mail: filmszovetseg@t-online.hu

Magyar Színház Technikai Szövetség

1011 Budapest, Corvin tér 8.

Tel.: 06 1 329 0841

E-mail: szji@t-online.hu